ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଷାଢ ପୂର୍ଣ୍ଣିମାର ପବିତ୍ର ଅବସରରେ ଭଗବାନ ବୁଦ୍ଧଙ୍କ ମହତବାଣୀ ସ୍ମରଣ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପବିତ୍ର ଆଷାଢ ପୂର୍ଣ୍ଣିମା ଅବସରରେ ଦେଶବାସୀଙ୍କୁ ଅଭିନନ୍ଦନ ଜଣାଇଛନ୍ତି ।
ଏହି ଅବସରରେ ଶ୍ରୀ ମୋଦୀ ଭଗବାନ ବୁଦ୍ଧଙ୍କ ମହତବାଣୀକୁ ସ୍ମରଣ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ପବିତ୍ର ଆଷାଢ ପୂର୍ଣ୍ଣିମାର ଶୁଭେଚ୍ଛା । ଭଗବାନ ବୁଦ୍ଧଙ୍କ ମହତବାଣୀକୁ ସ୍ମରଣ କରି ଏକ ନ୍ୟାୟସଙ୍ଗତ ଓ ସହାନୁଭୂତିଶୀଳ ସମାଜ ଗଠନ ପାଇଁ ତାଙ୍କ ପ୍ରବୁଦ୍ଧ ଦୃଷ୍ଟିକୋଣ ସାକାର କରିବାକୁ ନିଜ ପ୍ରତିବଦ୍ଧତା ଦୋହରାଇବା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ୨୦୨୨ରେ ଟେନିସ୍ ମିକ୍ସଡ୍ ଡବଲ୍ସ ପ୍ରତିଯୋଗିତାରେ ସ୍ୱର୍ଣ୍ଣ ପଦକ ପାଇଁ ପ୍ରଧାନମନ୍ତ୍ରୀଙ୍କ ଖୁସି
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ା ୨୦୨୨ରେ ଟେନିସ ମିକ୍ସଡ୍ ଡବଲ୍ସ ପ୍ରତିଯୋଗିତାରେ ସ୍ୱର୍ଣ୍ଣ ପଦକ ଜିତିଥିବା ରୋହନ ବୋପାନ୍ନା ଏବଂ ଋତୁଜା ଭୋସାଲେଙ୍କ ମିକ୍ସଡ୍ ଡବଲ୍ସ ଯୋଡ଼ିକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ରୋହନ ବୋପାନ୍ନା ଏବଂ ୠତୁଜା ଭୋସଲେ ବହୁତ ଚମତ୍କାର ଖେଳିଲେ । ଟେନିସ ମିକ୍ସଡ୍ ଡବଲ୍ସରେ ସେମାନେ ଭାରତ ପାଇଁ ସମ୍ମାନଜନକ ସ୍ୱର୍ଣ୍ଣ ଜିତିଛନ୍ତି । ସେମାନେ ଉଲ୍ଲେଖନୀୟ ଦଳଗତ ଭାବନା ଏବଂ ସମନ୍ୱୟ ପ୍ରଦର୍ଶନ କରିଛନ୍ତି । ସେମାନଙ୍କ ଭବିଷ୍ୟତର ପ୍ରୟାସ ପାଇଁ ଶୁଭକାମନା ।’
SR
(
କ୍ୟାବିନେଟ
ଭାରତ ଓ ଅଷ୍ଟ୍ରେଲିଆ ମଧ୍ୟରେ ସ୍ୱୀକୃତିପ୍ରାପ୍ତ ଅର୍ଥନୈତିକ ଅପରେଟରଙ୍କ ପାରସ୍ପରିକ ମାନ୍ୟତା ବ୍ୟବସ୍ଥାକୁ କ୍ୟାବିନେଟ୍ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ୍ କେନ୍ଦ୍ରୀୟ ପରୋକ୍ଷ ଟିକସ ଏବଂ ସୀମା ଶୁଳ୍କ ବୋର୍ଡ , ଭାରତ ସରକାରଙ୍କ ରାଜସ୍ୱ ବିଭାଗ ଏବଂ ଅଷ୍ଟ୍ରେଲିଆ ସରକାରଙ୍କ ଅଷ୍ଟ୍ରେଲିଆ ସୀମା ବଳକୁ ଅନ୍ତର୍ଭୁକ୍ତ କରି ଗୃହ ବ୍ୟାପାର ବିଭାଗ ମଧ୍ୟରେ ପାରସ୍ପରିକ ମାନ୍ୟତା ବ୍ୟବସ୍ଥା  ସ୍ୱାକ୍ଷର ଏବଂ ଅନୁମୋଦନକୁ ମଞ୍ଜୁରୀ ପ୍ରଦାନ କରିଛନ୍ତି ।
ଏହି ବ୍ୟବସ୍ଥାର ଉଦ୍ଦେଶ୍ୟ ହେଉଛି ଆମଦାନୀ କାରୀ ଦେଶର ସୀମା ଶୁଳ୍କ କର୍ତ୍ତୃପକ୍ଷଙ୍କ ଦ୍ୱାରା ସାମଗ୍ରୀ କ୍ଲିୟରାନ୍ସରେ ଉଭୟ ସ୍ୱାକ୍ଷରକାରୀ ରାଷ୍ଟ୍ରର ସ୍ୱୀକୃତିପ୍ରାପ୍ତ ଏବଂ ବିଶ୍ୱସ୍ତ ରପ୍ତାନିକାରୀ ମାନଙ୍କୁ ପାରସ୍ପରିକ ଲାଭ ପ୍ରଦାନ କରିବା । ଅନୁମୋଦିତ ଅର୍ଥନୈତିକ ଅପରେଟର ମାନଙ୍କୁ ପାରସ୍ପରିକ ସ୍ୱୀକୃତି ବିଶ୍ୱ ସୀମା ଶୁଳ୍କ ସଂଗଠନର ସେଫ୍ ଫ୍ରେମୱାର୍କ ଅଫ୍ ଷ୍ଟାଣ୍ଡାର୍ଡର ଏକ ପ୍ରମୁଖ ଉପାଦାନ ଯାହା ଯୋଗାଣ ଶୃଙ୍ଖଳାର ଶେଷରୁ ଶେଷ ସୁରକ୍ଷାକୁ ସୁଦୃଢ଼ କରିବା ସହିତ ବିଶ୍ୱ ସ୍ତରରେ ବାଣିଜ୍ୟକୁ ଅଧିକ ସୁବିଧା ପ୍ରଦାନ କରିବା ପାଇଁ ବିଶ୍ୱ ବାଣିଜ୍ୟକୁ ସୁରକ୍ଷିତ ଏବଂ ସୁବିଧା ପ୍ରଦାନ କରିବ । ଏହି ବ୍ୟବସ୍ଥା ଅଷ୍ଟ୍ରେଲିଆକୁ ରପ୍ତାନି କରୁଥିବା ଆମର ରପ୍ତାନିକାରୀ ମାନଙ୍କୁ ଲାଭ ପ୍ରଦାନ କରିବ ଏବଂ ଏହା ଦ୍ୱାରା ଦୁଇ ଦେଶ ମଧ୍ୟରେ ବାଣିଜ୍ୟିକ ସମ୍ପର୍କକୁ ପ୍ରୋତ୍ସାହିତ କରାଯିବ ।
ଅଷ୍ଟ୍ରେଲିଆରେ ଅଷ୍ଟ୍ରେଲୀୟ ବିଶ୍ୱସ୍ତ ବ୍ୟବସାୟୀ କାର୍ଯ୍ୟକ୍ରମର ପାରସ୍ପରିକ ସ୍ୱୀକୃତି ଏବଂ ଭାରତରେ ଅନୁମୋଦିତ ଅର୍ଥନୈତିକ ଅପରେଟର କାର୍ଯ୍ୟକ୍ରମ ଉଭୟ ଦେଶର ଅଧିକୃତ ପ୍ରତିନିଧି ମାନଙ୍କ ଦ୍ୱାରା ସ୍ୱାକ୍ଷରିତ ହେବା ତାରିଖରୁ କାର୍ଯ୍ୟକାରୀ ହେବ । ଉଭୟ ଦେଶର ସୀମା ଶୁଳ୍କ ପ୍ରଶାସନର ସହମତିକ୍ରମେ ପ୍ରସ୍ତାବିତ ପାରସ୍ପରିକ ମାନ୍ୟତା ବ୍ୟବସ୍ଥାର ଲେଖା ଚୂଡ଼ାନ୍ତ ହୋଇଛି ।
ପ୍ରତିରକ୍ଷା ମନ୍ତ୍ରଣାଳୟ
ପ୍ରତିରକ୍ଷା ଉତ୍ପାଦନ ପ୍ରଥମ ଥର ପାଇଁ ୧ ଲକ୍ଷ କୋଟି ଟଙ୍କାର ମାଇଲ୍ଖୁଣ୍ଟ ଅତିକ୍ରମ କରିଛି
୨୦୨୧ - ୨୨ ଆର୍ଥିକ ବର୍ଷ ତୁଳନାରେ ଏଥିରେ ୧୨% ରୁ ଅଧିକ ବୃଦ୍ଧି ଘଟିଛି ଫଳରେ ୨୦୨୨ - ୨୩ ଆର୍ଥିକ ବର୍ଷରେ ଏହା ପ୍ରାୟ ୧.୦୭ ଲକ୍ଷ କୋଟି ଟଙ୍କାରେ ପହଞ୍ଚଛି
ପ୍ରତିରକ୍ଷା ମନ୍ତ୍ରଣାଳୟର ନିରନ୍ତର ପ୍ରୟାସର ପରିଣାମ ସ୍ୱରୂପ, ୨୦୨୨ -୨୩ ଆର୍ଥିକ ବର୍ଷ ରେ ପ୍ରତିରକ୍ଷା ଉତ୍ପାଦର ମୂଲ୍ୟ ପ୍ରଥମ ଥର ପାଇଁ ଏକ ଲକ୍ଷ କୋଟି ଟଙ୍କା ଅତିକ୍ରମ କରିଛି । ବର୍ତ୍ତମାନ ପ୍ରତିରକ୍ଷା ମୂଲ୍ୟ ୧,୦୬,୮୦୦ କୋଟି ଟଙ୍କା ରହିଛି ଏବଂ ଅବଶିଷ୍ଟ ଘରୋଇ ପ୍ରତିରକ୍ଷା ଶିଳ୍ପରୁ ତଥ୍ୟ ଆସିବା ପରେ ଏହାର ପରିମାଣ ଆହୁରି ବୃଦ୍ଧି ପାଇବ । ୨୦୨୧ -୨୨ ଆର୍ଥିକ ବର୍ଷରେ ଏହି ସଂଖ୍ୟା ୯୫,୦୦୦ କୋଟି ଟଙ୍କା ଥିବାବେଳେ ୨୦୨୨ - ୨୩ ଆର୍ଥିକ ବର୍ଷରେ ବର୍ତ୍ତମାନର ପ୍ରତିରକ୍ଷା ଉତ୍ପାଦନର ମୂଲ୍ୟରେ ୧୨ % ଅଭିବୃଦ୍ଧି ଘଟିଛି ।
ସରକାର କ୍ରମାଗତ ଭାବରେ ପ୍ରତିରକ୍ଷା ଶିଳ୍ପ ଏବଂ ସେମାନଙ୍କ ସଙ୍ଗଠନ ସମ୍ମୁଖୀନ ହେଉଥିବା ଆହ୍ୱାନ ଗୁଡିକୁ ଦୂର କରିବା ଏବଂ ଦେଶରେ ପ୍ରତିରକ୍ଷା ଉତ୍ପାଦନକୁ ପ୍ରୋତ୍ସାହିତ କରିବା ପାଇଁ ସେମାନଙ୍କ ସହିତ କାର୍ଯ୍ୟ କରୁଛନ୍ତି । ଯୋଗାଣ ଶୃଙ୍ଖଳରେ ଏମ୍ଏସ୍ଏମ୍ଇ ଏବଂ ଷ୍ଟାର୍ଟ ଅପର ଏକୀକରଣ ସମେତ ବ୍ୟବସାୟ କରିବାର ସହଜ ଲକ୍ଷ୍ୟ ହାସଲ କରିବା ନିମନ୍ତେ ଅନେକ ନୀତିଗତ ସଂସ୍କାର ଗ୍ରହଣ କରାଯାଇଛି ।
ଏହି ନୀତି ଯୋଗୁଁ, ପ୍ରତିରକ୍ଷା ଡିଜାଇନ୍, ବିକାଶ ଏବଂ ଉତ୍ପାଦନ କ୍ଷେତ୍ରକୁ ଏମ୍ଏସ୍ଏମ୍ଇ ଏବଂ ଷ୍ଟାର୍ଟ ଅପ୍ ସହିତ ଅନେକ ଉଦ୍ୟୋଗ ଆଗେଇ ଆସୁଛନ୍ତି ଏବଂ ଗତ ୭ - ୮ ବର୍ଷ ମଧ୍ୟରେ ଉଦ୍ୟୋଗ ଗୁଡିକୁ ପ୍ରଦାନ କରା ଯାଇଥିବା ପ୍ରତିରକ୍ଷା ଲାଇସେନ୍ସ ସଂଖ୍ୟାରେ ପ୍ରାୟ ୨୦୦ ପ୍ରତିଶତ ବୃଦ୍ଧି ଘଟିଛି । ସରକାରଙ୍କ ଦ୍ୱାରା ନିଆ ଯାଇଥିବା ଏହି ପଦକ୍ଷେପ ଗୁଡିକ ଦେଶରେ ପ୍ରତିରକ୍ଷା ଶିଳ୍ପ ଉତ୍ପାଦନ କ୍ଷେତ୍ରର ପାରିବେଶିକ ବ୍ୟବସ୍ଥାକୁ ବୃଦ୍ଧି କରିଛି ଏବଂ ବହୁଳ ନିଯୁକ୍ତି ସୁଯୋଗ ସୃଷ୍ଟି କରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଇଆଇଟି ଗୌହାଟୀ ସମାବର୍ତ୍ତନ ସମାରୋହକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 22 ସେପ୍ଟେମ୍ବର 2020 ମଙ୍ଗଳବାର ଦିନ 12.00 ସମୟରେ ଭିଡିଓ କନଫରେନ୍ସିଂ ମାଧ୍ୟମରେ ଆଇଆଇଟି ଗୌହାଟୀର ସମାବର୍ତ୍ତନ ସମାରୋହକୁ ସମ୍ବୋଧିତ କରିବେ ।
ଏହି କାର୍ଯ୍ୟକ୍ରମରେ ଆସାମର ମୁଖ୍ୟମନ୍ତ୍ରୀ ଶ୍ରୀ ସର୍ବାନନ୍ଦ ସୋନୋୱାଲ, କେନ୍ଦ୍ର ଶିକ୍ଷା ମନ୍ତ୍ରୀ ଶ୍ରୀ ରମେଶ ପୋଖରିୟାଲ ନିଶଙ୍କ, କେନ୍ଦ୍ର ଶିକ୍ଷା ରାଷ୍ଟ୍ରମନ୍ତ୍ରୀ ଶ୍ରୀ ସଞ୍ଜୟ ଧୋତ୍ରେ ଏବଂ ଅନ୍ୟ ମାନ୍ୟଗଣ୍ୟ ବ୍ୟକ୍ତି ମଧ୍ୟ ଯୋଗଦେବେ ।
ଆସନ୍ତାକାଲିର ଏହି ସମାରୋହରେ 687 ବିଟେକ ଏବଂ 637 ଏମଟେକ ଛାତ୍ରଛାତ୍ରୀଙ୍କ ସହିତ ମୋଟ 1803 ଛାତ୍ରଛାତ୍ରୀ ଡିଗ୍ରୀ ହାସଲ କରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସୁକମା ମାଓବାଦୀ ଆକ୍ରମଣକୁ ପ୍ରଧାନମନ୍ତ୍ରୀଙ୍କ ନିନ୍ଦା
ଛତିଶଗଡର ସୁକମା ଅଞ୍ଚଳରେ ହୋଇଥିବା ମାଓବାଦୀ ଆକ୍ରମଣକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୃଢଭାବେ ନିନ୍ଦା କରିଛନ୍ତି । ଏହି ଆକ୍ରମଣରେ ସହିଦ ହୋଇଥିବା ସୁରକ୍ଷାକର୍ମୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିବା ସହିତ ଏକ ଟ୍ଵିଟରେ ସେ ଲେଖିଛନ୍ତି ଯେ, “ଶୋକ ସନ୍ତପ୍ତ ପରିବାର ପ୍ରତି ସମବେଦନା । ଆହତଙ୍କ ଆଶୁ ଆରୋଗ୍ୟ କାମନା କରୁଛି” ।
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଗୃହ ମନ୍ତ୍ରଣାଳୟର ମଞ୍ଜୁରି : ସିବିଏସଇ ବୋର୍ଡ ପରୀକ୍ଷା ଖାତା ମୂଲ୍ୟାୟନ ପାଇଁ ସାରା ଦେଶରେ ଖୋଲିବ 3 ହଜାର ମାନ୍ୟତାପ୍ରାପ୍ତ ବିଦ୍ୟାଳୟ
• ଏହି ମଞ୍ଜୁରି ଫଳରେ 2.5 କୋଟି ପରୀକ୍ଷା ଖାତା ମୂଲ୍ୟାୟନରେ ମିଳିବ ସହାୟତା : ଶ୍ରୀ ରମେଶ ପୋଖରିୟାଲ ‘ନିଶଙ୍କ’
ସିବିଏସଇ ବୋର୍ଡ ପରୀକ୍ଷା ଖାତା ମୂଲ୍ୟାୟନ ପାଇଁ ଆଜି ଗୃହ ମନ୍ତ୍ରଣାଳୟ ପକ୍ଷରୁ ଏକ ଗୁରୁତ୍ଵପୂର୍ଣ୍ଣ ମଞ୍ଜୁରି ମିଳିଛି। ସାରା ଦେଶରେ ପରୀକ୍ଷା ଖାତା ମୂଲ୍ୟାୟନ ଲାଗି 3ହଜାର ସିବିଏସଇ ମାନ୍ୟତାପ୍ରାପ୍ତ ବିଦ୍ୟାଳୟ ଖୋଲାଯିବ। ଏହିସବୁ ସ୍କୁଲକୁ ପରୀକ୍ଷା ଖାତା ମୂଲ୍ୟାୟନ କେନ୍ଦ୍ର ଭାବେ ଉପଯୋଗ କରିବା ନିମନ୍ତେ ଗୃହ ମନ୍ତ୍ରଣାଳୟ ପକ୍ଷରୁ ଅନୁମତି ଦିଆଯିବା ପରେ କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରୀ ଶ୍ରୀ ରମେଶ ପୋଖରିୟାଲ ‘ନିଶଙ୍କ’ କୃତଜ୍ଞତା ବ୍ୟକ୍ତ କରିଛନ୍ତି। ସେ କହିଛନ୍ତି ଯେ ସାରା ଦେଶରେ 3000 ସିବିଏସଇ ଅନୁମତିପ୍ରାପ୍ତ ବିଦ୍ୟାଳୟକୁ ପରୀକ୍ଷା ଖାତା ମୂଲ୍ୟାୟନ କେନ୍ଦ୍ର ଭାବେ ଚିହ୍ନଟ କରାଯାଇଛି ଏବଂ କେବଳ ଖାତା ମୂଲ୍ୟାୟନ ପାଇଁ ଏହି ସବୁ ସ୍କୁଲକୁ ଖୋଲିବା ନିମନ୍ତେ ସ୍ଵତନ୍ତ୍ର ଅନୁମତି ମିଳିଛି ।
ଫଳରେ 2.5 କୋଟି ପରୀକ୍ଷା ଖାତା ତୁରନ୍ତ ମୂଲ୍ୟାୟନ କରିବାରେ ସହାୟତା ମିଳିପାରିବ ବୋଲି ଶ୍ରୀ ନିଶଙ୍କ ଆଶାବ୍ୟକ୍ତ କରିଥିଲେ। ଅବଶିଷ୍ଟ ବୋର୍ଡ ପରୀକ୍ଷା ଶେଷ ହେବା ପରେ ପରୀକ୍ଷା ଫଳ ଘୋଷଣା କରାଯିବ। ଏହି ପରୀକ୍ଷା ଜୁଲାଇ 1ରୁ 15, 2020 ମଧ୍ୟରେ ଅନୁଷ୍ଠିତ ହେବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁରୁଦେବ ଟାଗୋରଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁରୁଦେବ ଟାଗୋରଙ୍କ ଜୟନ୍ତୀରେ ତାଙ୍କୁ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
ଗୁରୁଦେବ ଟାଗୋରଙ୍କ ଜୟନ୍ତୀ ଅବସରରେ ତାଙ୍କୁ ମୋର ଶ୍ରଦ୍ଧାଞ୍ଜଳି । କଳାଠାରୁ ଆରମ୍ଭ କରି ସଙ୍ଗୀତ ଏବଂ ଶିକ୍ଷାଠାରୁ ସାହିତ୍ୟ ପର୍ଯ୍ୟନ୍ତ ଅନେକ କ୍ଷେତ୍ରରେ ସେ ଅବିସ୍ମରଣୀୟ ଛାପ ଛାଡ଼ିଯାଇଛନ୍ତି । ଏକ ସମୃଦ୍ଧ, ପ୍ରଗତିଶୀଳ ତଥା ପ୍ରବୁଦ୍ଧ ଭାରତ ପାଇଁ ତାଙ୍କ ଲକ୍ଷ୍ୟ ପୂରଣ କରିବାକୁ ଆମେ ପ୍ରତିବଦ୍ଧ ।
SR
(
ପ୍ରତିରକ୍ଷା ମନ୍ତ୍ରଣାଳୟ
ପ୍ରତିରକ୍ଷାମନ୍ତ୍ରୀ ଶ୍ରୀ ରାଜନାଥ ସିଂହ ଭାରତୀୟ ନୌସେନା କର୍ମଚାରୀଙ୍କ ବ୍ୟାବହାରିକ ପ୍ରଶିକ୍ଷଣକୁ ବୃଦ୍ଧି କରିବା ପାଇଁ କୋଚିରେ ସିପ ହେଡଲିଙ୍ଗ ସିମୁଲେଟର ଧ୍ରୁବର ଉଦଘାଟନ କଲେ
ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ ୨୧ ଜୁନ, ୨୦୨୩ରେ ଭାରତୀୟ ନୌସେନା କାର୍ମିକମାନଙ୍କର ବ୍ୟବହାରିକ ପ୍ରଶିକ୍ଷଣକୁ ବୃଦ୍ଧି କରିବା ପାଇଁ କୋଚିର ଦକ୍ଷିଣ ନୌସେନାରେ ସିମୁଲେଟର ପରିସର  ‘ଧ୍ରୁବ’ର ଉଦଘାଟନ କରିଛନ୍ତି । ଆଇଏସସି ‘ଧ୍ରୁବ’ରେ ଆଧୁନିକ ଏବଂ ଅତ୍ୟାଧୁନିକ ସ୍ୱଦେଶୀ ଉପାୟରେ ନିର୍ମିତ ସିମୁଲେଟରମାନ ରହିଛି ଯାହା ଭାରତୀୟ ନୌସେନାରେ ବ୍ୟାବହାରିକ ପ୍ରଶିକ୍ଷଣକୁ ଉଲ୍ଲେଖନୀୟ ରୂପରେ ବୃଦ୍ଧି କରିବ । ଏହି ସିମୁଲେଟର ଗୁଡ଼ିକର ପରିକଳ୍ପନା ନାଭିଗେସନ, ବେଡା ପ୍ରଚଳନ ଏବଂ ନୌସେନାର ଯୁଦ୍ଧ କୌଶଳ ଉପରେ ବାସ୍ତବିକ ସମୟ ଅନୁଭବ ପ୍ରଦାନ କରିବାକୁ ନେଇ କରାଯାଇଛି । ଏହି ସିମୁଲେଟର ଗୁଡ଼ିକର ଉପଯୋଗ ମିତ୍ର ଦେଶଗୁଡ଼ିକର କାର୍ମିକମାନଙ୍କୁ ପ୍ରଶିକ୍ଷଣ ଦେବା ପାଇଁ ମଧ୍ୟ କରାଯିବ ।
ପରିସରରେ କଳ୍ପନା କରାଯାଇଥିବା କେତେଗୁଡ଼ିଏ ସିମୁଲେଟର ମଧ୍ୟରେ, ପ୍ରତିରକ୍ଷା ମନ୍ତ୍ରୀ ମଲ୍ଟି ଷ୍ଟେସନ ହେଡଲିଙ୍ଗ ସିମୁଲେଟର , ଏୟାର ଡାଇରେକସନ ବା ବାୟବୀୟ ଦିଗ ଏବଂ ହେଲିକପ୍ଟର ନିୟନ୍ତ୍ରଣ ସିମୁଲେଟର  ତଥା ଏଷ୍ଟ୍ରୋନେଭିଗେସନ ଡୋମର ଅବଲୋକନ କଲେ। ନୂଆଦିଲ୍ଲୀ ସ୍ଥିତ ଏଆରଆଇ ପ୍ରା. ଲି. ଦ୍ୱାରା ନିର୍ମିତ ଏଷ୍ଟ୍ରୋନେଭିଗେସନ ଡୋମ ଭାରତୀୟ ନୌସେନାରେ ହେଉଛି ନିଜ ପ୍ରକାରର ପ୍ରଥମ ଡୋମ ।
ଡିଆରଡିଓ ପ୍ରୟୋଗଶାଳାର ଇନଷ୍ଟିଚ୍ୟୁଟ ଫର ସିଷ୍ଟମ୍ସ ଷ୍ଟଡିଜ୍ ଆଣ୍ଡ ଆନାଲିସିସ୍ ଦ୍ୱାରା ବିକଶିତ ଏଡିଏଚସିଏସ ପ୍ରଶିକ୍ଷକମାନଙ୍କୁ ବାସ୍ତବିକ ସମୟ ପ୍ରରିଚାଳନଗତ ବାତାବରଣ ପରିଦୃଶ୍ୟ ଉପଲବ୍ଧ କରାଇବାରେ ସକ୍ଷମ ହେବ । ପ୍ରଦ୍ୟୋଗିକ ମାମଲାରେ ଉନ୍ନତ ଏହି ସିମୁଲେଟର ‘ଆତ୍ମନିର୍ଭର ଭାରତ’ ଶୁଭାରମ୍ଭର ସଙ୍କେତ ଦେଉଛନ୍ତି ଆଉ ରାଷ୍ଟ୍ର ପାଇଁ ବଡ଼ ରପ୍ତାନୀ କ୍ଷମତାର ସମ୍ଭାବନା ଉତ୍ପନ୍ନ କରୁଛନ୍ତି । ସ୍ୱଦେଶୀ ଉପାୟରେ ବିକଶିତ କିଛି ଅନ୍ୟ ସିମୁଲେଟର ଗୁଡ଼ିକରେ ଯୁଦ୍ଧ ପରିଚାଳନା ବ୍ୟବସ୍ଥା ଏବଂ ସାମୁଦ୍ରିକ ଡୋମେନ ଲ୍ୟାବ ସାମିଲ ଅଛି ।
ଉଦଘାଟନ ଅବସରରେ, ଶ୍ରୀ ରାଜନାଥ ସିଂହ ଏହିସବୁ ସିମୁଲେଟରଗୁଡ଼ିକର ବିକାଶରେ ସାମିଲ କମ୍ପାନୀଗୁଡ଼ିକର ବରିଷ୍ଠ ପ୍ରତିନିଧିମାନଙ୍କ ସହିତ ମଧ୍ୟ ପରସ୍ପର କଥାବାର୍ତା ହୋଇଛନ୍ତି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଟିକାକରଣ ସଂଖ୍ୟା ୫୦ କୋଟି ଟପିବା ଦ୍ୱାରା ଭାରତର କୋଭିଡ- ୧୯ ବିରୋଧୀ ଲଢେଇ ମଜବୁତ ହୋଇଛି: ପ୍ରଧାନମନ୍ତ୍ରୀ
ଭାରତର ଟିକାକରଣ ସଂଖ୍ୟା ୫୦ କୋଟି ଅତିକ୍ରମ କରିଛି । ଏହି ସଂଖ୍ୟା ଆହୁରି ବଢିବ ଓ ଆମ ନାଗରିକମାନେ ସମସ୍ତଙ୍କ ପାଇଁ ଭ୍ୟାକ୍ସିନ, ସମସ୍ତଙ୍କ ପାଇଁ ନିଃଶୁଳ୍ପ ଆନ୍ଦୋଳନ ଅନ୍ତର୍ଗତ ଟିକା ନେବେ ବୋଲି ଭାରତ ଆଶା ରଖିଛି ବୋଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
ଟିକାକରଣ ସଂଖ୍ୟା ୫୦ କୋଟି ଅତିକ୍ରମ କରିଥିବାରୁ ଭାରତର କୋଭିଡ-୧୯ ବିରୋଧୀ ଲଢେଇ ବଳିଷ୍ଠ ପ୍ରୋତ୍ସାହନ ପାଇଛି । ଟିକାକରଣ ସଂଖ୍ୟା ୫୦ କୋଟି ଅତିକ୍ରମ କରିଛି । ଏହି ସଂଖ୍ୟା ବଢିବ ଓ ଆମ ନାଗରିକମାନେ #ସମସ୍ତଙ୍କୁ ଟିକା, ମାଗଣା ଟିକା ଅଭିଯାନ ଅନ୍ତର୍ଗତ ଟିକା ନେବା ସୁନିଶ୍ଚିତ କରିବେ ।
SR
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
କୋଭିଡ-19 ପଜିଟିଭ ତବ୍ଲିଘ ଜମାତ କାର୍ଯ୍ୟକର୍ତ୍ତାଙ୍କୁ ଚିହ୍ନଟ, ପୃଥକ ଓ ସଙ୍ଗରୋଧ କରିବା ଲାଗି ସରକାର ସଂକଳ୍ପବଦ୍ଧ
• ଦିଲ୍ଲୀର ନିଜାମୁଦ୍ଦିନ ସମାବେଶ ପରେ କରୋନା ଭୂତାଣୁରେ ହୋଇଥିଲେ ସଂକ୍ରମିତ
• ତେଲଙ୍ଗାନାରେ କୋଭିଡ-19 ପଜିଟିଭ ମାମଲା ସାମ୍ନାକୁ ଆସିବା ପରେ ସାରା ଦେଶରେ ଥିବା କାର୍ଯ୍ୟକର୍ତ୍ତାଙ୍କ ବିବରଣୀ ମାର୍ଚ୍ଚ 21, 2020ରେ ସବୁ ରାଜ୍ୟକୁ ଯୋଗାଇ ଦିଆଯାଇଛି
• ନାରେଲା, ସୁଲତାନପୁରୀ ଓ ବକ୍କରୱାଲା ସଙ୍ଗରୋଧ କେନ୍ଦ୍ର ଓ ଡାକ୍ତରଖାନାକୁ ବର୍ତ୍ତମାନସୁଦ୍ଧା 1339 କାର୍ଯ୍ୟକର୍ତ୍ତା ସ୍ଥାନାନ୍ତରିତ
• ସମସ୍ତ ବିଦେଶୀ ତବ୍ଲିଘ କାର୍ଯ୍ୟକର୍ତ୍ତାଙ୍କ ଭିସା ଯାଞ୍ଚ କରୁଛି ରାଜ୍ୟ ପୋଲିସ, ଭିସା ନିୟମ ଉଲ୍ଲଙ୍ଘନ କରିଥିଲେ ନିଆଯିବ ଦୃଢ଼ କାର୍ଯ୍ୟାନୁଷ୍ଠାନ
ତେଲଙ୍ଗାନାରେ କେତେଜଣ ତବ୍ଲିଘ ଜମାତ କାର୍ଯ୍ୟକର୍ତ୍ତା କୋଭିଡ-19ରେ ସଂକ୍ରମିତ ହେବା ସମ୍ପର୍କରେ ସୂଚନା ମିଳିବା ପରେ କେନ୍ଦ୍ର ଗୃହ ମନ୍ତ୍ରଣାଳୟ ପକ୍ଷରୁ ଗତ ମାର୍ଚ୍ଚ 21, 2020ରେ ସାରା ଦେଶରେ ଥିବା ତବ୍ଲିଘ ଜମାତ କାର୍ଯ୍ୟକର୍ତ୍ତାଙ୍କ ବିବରଣୀ ସବୁରାଜ୍ୟକୁ ଯୋଗାଇ ଦିଆଯାଇଛି ।
ଅନ୍ୟ କରୋନା ସନ୍ଦିଗ୍ଧଙ୍କୁ ଚିହ୍ନଟ କରିବା, ପୃଥକ ରଖିବା ଏବଂ ସଙ୍ଗରୋଧ କରିବା ନିମନ୍ତେ ତୁରନ୍ତ ପଦକ୍ଷେପ ଗ୍ରହଣ କରାଯାଇଛି । ଗୃହ ମନ୍ତ୍ରଣାଳୟ ପକ୍ଷରୁ ସମସ୍ତ ରାଜ୍ୟର ମୁଖ୍ୟ ଶାସନ ସଚିବ ଓ ଡିଜିପିଙ୍କ ସମେତ ଦିଲ୍ଲୀ ପୋଲିସ କମିଶନରଙ୍କୁ ନିର୍ଦ୍ଦେଶନାମା ଜାରି କରାଯାଇଛି । ମାର୍ଚ୍ଚ 28 ଏବଂ 29ରେ ଡିପାର୍ଟମେଣ୍ଟ ଅଫ ଇଣ୍ଟେଲିଜେନ୍ସ ବ୍ୟୁରୋ  ପକ୍ଷରୁ ସବୁ ରାଜ୍ୟର ପୋଲିସ ଡିଜିମାନଙ୍କୁ ମାର୍ଗଦର୍ଶିକା ମଧ୍ୟ ଜାରି କରାଯାଇଛି ।
ଇତିମଧ୍ୟରେ, ନିଜାମୁଦ୍ଦିନ ମର୍କଜରେ ରହୁଥିବା ତବ୍ଲିଘ ଜମାତ କାର୍ଯ୍ୟକର୍ତ୍ତାମାନଙ୍କୁ ରାଜ୍ୟ କର୍ତ୍ତୃପକ୍ଷ ଏବଂ ପୋଲିସ ପକ୍ଷରୁ ମେଡ଼ିକାଲ ଯାଞ୍ଚ ପାଇଁ ନିଆଯାଇଛି । ମାର୍ଚ୍ଚ 29 ସୁଦ୍ଧା 162 ଜଣ ତବ୍ଲିଘ ଜମାତ କାର୍ଯ୍ୟକର୍ତ୍ତାଙ୍କୁ ଡାକ୍ତରୀ ଯାଞ୍ଚ କରାଯାଇ ସଙ୍ଗରୋଧ କେନ୍ଦ୍ରରେ ଭର୍ତ୍ତି କରାଯାଇଛି । ବର୍ତ୍ତମାନ ସୁଦ୍ଧା 1339 ତବ୍ଲିଘ ଜମାତ କାର୍ଯ୍ୟକର୍ତ୍ତାଙ୍କୁ ନାରେଲା, ସୁଲତାନପୁରୀ ଓ ବକ୍କରୱାଲା ସଙ୍ଗରୋଧ କେନ୍ଦ୍ର ସମେତ ଏଲଏନଜେପି, ଆରଜିଏସଏସ, ଜିଟିବି, ଡିଡିୟୁ ହସ୍ପିଟାଲ ଓ ଏମ୍ସ, ଝାଜ୍ଜର ଆଦି ଡାକ୍ତରଖାନାକୁ ସ୍ଥାନାନ୍ତର କରାଯାଇଛି । ଅବଶିଷ୍ଟଙ୍କ ଠାରେ କୋଭିଡ-19 ସଂକ୍ରମଣର ଡାକ୍ତରୀ ଯାଞ୍ଚ କରାଯାଉଛି ।
ସାଧାରଣତଃ ତବ୍ଲିଘ ଦଳର ଅଂଶବିଶେଷ ଭାବେ ଭାରତକୁ ଆସୁଥିବା ବିଦେଶୀ ନାଗରିକମାନେ ପର୍ଯ୍ୟଟକ ଭିସାର ଉପଯୋଗ କରିଥାନ୍ତି । ତେବେ ପର୍ଯ୍ୟଟକ ଭିସାରେ ଆସି ସେମାନେ ଧର୍ମପ୍ରଚାର କାର୍ଯ୍ୟରେ ନିୟୋଜିତ ରହିପାରିବେ ନାହିଁ ବୋଲି ଗୃହ ମନ୍ତ୍ରଣାଳୟ ପକ୍ଷରୁ ନିର୍ଦ୍ଦେଶନାମା ଜାରି କରାଯାଇଛି । ସମସ୍ତ ବିଦେଶୀ ତବ୍ଲିଘ ଜମାତ କାର୍ଯ୍ୟକର୍ତ୍ତାଙ୍କ ଭିସାକୁ ରାଜ୍ୟ ପୋଲିସ ପକ୍ଷରୁ ଯାଞ୍ଚ କରାଯାଉଛି । ସେମାନେ ଭିସା ନିୟମ ଉଲ୍ଲଙ୍ଘନ କରିଥିବା ଧରାପଡ଼ିଲେ କଠୋର କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ।
ସୂଚନାଯୋଗ୍ୟ ଯେ ଦିଲ୍ଲୀର ନିଜାମୁଦ୍ଦିନ ଠାରେ ତବ୍ଲିଘ ଜମାତର ମୁଖ୍ୟାଳୟ  ରହିଛି । ଧାର୍ମିକ ଉଦ୍ଦେଶ୍ୟ ନେଇ ସାରା ଦେଶରୁ ଏବଂ ଦେଶବାହାରୁ ଧର୍ମନିଷ୍ଠ ମୁସଲିମମାନେ ଏଠାକୁ ଆସିଥାନ୍ତି । ଏମାନଙ୍କ ମଧ୍ୟରୁ କେତେକ ପୃଥକ ଗୋଷ୍ଠୀରେ ବିଭକ୍ତ ହୋଇ ଦେଶର ବିଭିନ୍ନ ପ୍ରାନ୍ତକୁ ତବ୍ଲିଘ କାର୍ଯ୍ୟକଳାପ ପାଇଁ ଯାଇଥାନ୍ତି । ବର୍ଷତମାମ ଏଭଳି ପ୍ରକ୍ରିୟା ଜାରି ରହିଥାଏ ।
ମାର୍ଚ୍ଚ 21ରେ ପାଖାପାଖି 824 ଜଣ ବିଦେଶୀ ତବ୍ଲିଘ ଜମାତ କାର୍ଯ୍ୟକର୍ତ୍ତା ଧର୍ମ ପ୍ରଚାର ଉଦ୍ଦେଶ୍ୟରେ ଦେଶର ବିଭିନ୍ନ ପ୍ରାନ୍ତକୁ ଯାଇଥିଲେ। ଏହାଛଡ଼ା ମର୍କଜରେ 216 ଜଣ ବିଦେଶୀ ନାଗରିକ ରହିଥିଲେ । ଏହାବ୍ୟତୀତ 1500ରୁ ଊର୍ଦ୍ଧ୍ଵ ଭାରତୀୟ ତବ୍ଲିଘ କାର୍ଯ୍ୟକର୍ତ୍ତା ମର୍କଜରେ ରହୁଥିବା ସମୟରେ 2100 ଭାରତୀୟ ତବ୍ଲିଘ କାର୍ଯ୍ୟକର୍ତ୍ତା ଧର୍ମପ୍ରଚାର ଉଦ୍ଦେଶ୍ୟରେ ଦେଶର ବିଭିନ୍ନ ପ୍ରାନ୍ତକୁ ଗସ୍ତ କରିଥିଲେ । ମାର୍ଚ୍ଚ 23ରେ କଡ଼ାକଡ଼ି ଭାବେ ଲକଡାଉନ ଜାରି ହେବା ପରେ ଦିଲ୍ଲୀ ଭିତରେ ଏବଂ ବାହାରେ ରାଜ୍ୟ ସରକାର ଏବଂ ପୋଲିସ ପକ୍ଷରୁ କଟକଣା ଜାରି କରାଯାଇଥିଲା । ଫଳରେ ତବ୍ଲିଘ କାର୍ଯ୍ୟ ବନ୍ଦ ହୋଇଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବେଙ୍ଗଲୁରୁ ଠାରେ ଶ୍ରୀ ନାଦପ୍ରଭୁ କେମ୍ପେଗୌଡାଙ୍କ ୧୦୮ ଫୁଟ ଉଚ୍ଚତା ବିଶିଷ୍ଟ କାଂସ୍ୟ ପ୍ରତିମୂର୍ତ୍ତି ପ୍ରଧାନମନ୍ତ୍ରୀଙ୍କ ଦ୍ୱାରା ଉନ୍ମୋଚିତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବେଙ୍ଗଲୁରୁ ଠାରେ ଶ୍ରୀ ନାଦପ୍ରଭୁ କେମ୍ପେଗୌଡାଙ୍କ ୧୦୮ ଫୁଟ ଉଚ୍ଚତା ବିଶିଷ୍ଟ କାଂସ୍ୟ ପ୍ରତିମୂର୍ତ୍ତି ଅନାବରଣ କରିଛନ୍ତି । ପ୍ରଧାନମନ୍ତ୍ରୀ ପ୍ରତିମୂର୍ତ୍ତିରେ ପୁଷ୍ପାଞ୍ଜଳି ଅର୍ପଣ କରିବା ସହ ପବିତ୍ର ଜଳ ପ୍ରଦାନ କରିଛନ୍ତି । ଏହି ଅବସରରେ ସେ ଚାରା ମଧ୍ୟ ରୋପଣ କରିଛନ୍ତି ।
ବେଙ୍ଗଲୁରୁର ବିକାଶ ପାଇଁ ସହରର ସଂସ୍ଥାପକ ନାଦପ୍ରଭୁ କେମ୍ପେଗୌଡାଙ୍କ ଅବଦାନକୁ ସ୍ମରଣ କରିବା ପାଇଁ ଏହି ପ୍ରତିମୂର୍ତ୍ତି ନିର୍ମିତ ହୋଇଛି । ଷ୍ଟାଚ୍ୟୁ ଅଫ ୟୁନିଟି ପାଇଁ ପ୍ରସିଦ୍ଧି ହାସଲ କରିଥିବା ରାମ ଭି ସୂତାରଙ୍କ ପରିକଳ୍ପନା ଓ ସ୍ଥାପତ୍ୟରେ ଏହି ପ୍ରତିମୂର୍ତ୍ତି ନିର୍ମାଣ ପାଇଁ ୯୮ ଟନ କାଂସ୍ୟ ଓ ୧୨୦ ଟନ ଇସ୍ପାତ ବ୍ୟବହୃତ ହୋଇଛି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ବେଙ୍ଗଲୁରୁ ନିର୍ମାଣରେ ଶ୍ରୀ ନାଦପ୍ରଭୁ କେମ୍ପେଗୌଡାଙ୍କ ଭୂମିକା ଅତୁଳନୀୟ । ସର୍ବଦା ଜନକଲ୍ୟାଣକୁ ପ୍ରାଥମିକତା ଦେଉଥିବା ଜଣେ ଦୂରଦ୍ରଷ୍ଟା ଭାବେ ସେ ସ୍ମରଣୀୟ ହୋଇରହିବେ । ବେଙ୍ଗଲୁରୁ ଠାରେ ଷ୍ଟାଚ୍ୟୁ ଅଫ ପ୍ରସ୍ପରିଟି ଉନ୍ମୋଚିତ ଗୌରବାନ୍ୱିତ ।”
ପ୍ରଧାନମନ୍ତ୍ରୀଙ୍କ ସହ ଅନ୍ୟମାନଙ୍କ ସହ କର୍ଣ୍ଣାଟକ ମୁଖ୍ୟମନ୍ତ୍ରୀ ଶ୍ରୀ ବାସବରାଜ ବୋମ୍ମାଇ, କର୍ଣ୍ଣାଟକ ରାଜ୍ୟପାଳ ଶ୍ରୀ ଥାୱରଚାନ୍ଦ ଗେହଲତ ଓ କେନ୍ଦ୍ର ମନ୍ତ୍ରୀ ଶ୍ରୀ ପ୍ରହ୍ଲାଦ ଯୋଶୀ ଉପସ୍ଥିତ ଥିଲେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
IIT-2020 ବୈଶ୍ୱିକ ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ମୁଖ୍ୟ ବକ୍ତବ୍ୟ
ପୁନଃ ଶିକ୍ଷା, ପୁନଃ ମାନସ ମନ୍ଥନ, ପୁନଃ ଆବିଷ୍କାର ଓ ନବୋନ୍ମେଷ ହେବ କୋଭିଡ ପରବର୍ତ୍ତୀ ଜୀବନଶୈଳୀର ପ୍ରମୁଖ ଅଂଶ: ପ୍ରଧାନମନ୍ତ୍ରୀ
ଭିଡିଓ କନଫରେନ୍ସିଂ ଜରିଆରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପାନଆଇଆଇଟି ୟୁଏସଏ ଦ୍ଵାରା ଆୟୋଜିତ IIT-2020 ବୈଶ୍ୱିକ ସମ୍ମିଳନୀରେ ମୁଖ୍ୟ ବକ୍ତବ୍ୟ ପ୍ରଦାନ କରିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, ସରକାର “ସଂସ୍କାର, ପ୍ରଦର୍ଶନ ଓ ରୂପାନ୍ତର” ନୀତି ପ୍ରତି ସମ୍ପୂର୍ଣ୍ଣ ଭାବରେ ପ୍ରତିବଦ୍ଧ । ସଂସ୍କାର ଆଭିମୁଖ୍ୟରୁ କୌଣସି କ୍ଷେତ୍ର ବାକି ନାହିଁ ବୋଲି ସେ କହିଛନ୍ତି । ସେ ତାଙ୍କ ଅଭିଭାଷଣରେ ବିଭିନ୍ନ କ୍ଷେତ୍ରରେ ସରକାର ଆଣିଥିବା ଅନେକ ସଂସ୍କାରକୁ ତାଲିକାଭୁକ୍ତ କରିଛନ୍ତି, ଯେପରିକି 44 ଟି କେନ୍ଦ୍ରୀୟ ଶ୍ରମ ଆଇନକୁ କେବଳ 4 ଟି କୋଡର ପରିସରଭୁକ୍ତ କରିବା, ବିଶ୍ଵର ସବୁଠୁ ସର୍ବନିମ୍ନ କର୍ପୋରେଟ ଟିକସ ହାର, ରପ୍ତାନି ଓ ଉତ୍ପାଦନ ବୃଦ୍ଧି ପାଇଁ ଦଶଟି ପ୍ରମୁଖ କ୍ଷେତ୍ରରେ ଉତ୍ପାଦନ ଆଧାରିତ ପ୍ରୋତ୍ସାହନ ପ୍ରଣୟନ । ସେ ଦର୍ଶାଇଛନ୍ତି ଯେ କୋଭିଡ ମହାମାରୀର ଏହି କଠିନ ସମୟରେ ମଧ୍ୟ ଭାରତରେ ରେକର୍ଡ ପୁଞ୍ଜି ବିନିଯୋଗ ହୋଇଛି ଏବଂ ଏହି ବିନିଯୋଗର ଅଧିକାଂଶ ଅଂଶ ବୈଷୟିକ କ୍ଷେତ୍ରରୁ ଆସିଛି ।
ସେ କହିଛନ୍ତି ଯେ ଆମର ଆଜିର କାର୍ଯ୍ୟ ଆସନ୍ତା କାଲିର ସ୍ୱରୂପ ଧାର୍ଯ୍ୟ କରିବ । ପୁନଃ ଶିକ୍ଷା, ପୁନଃ ମାନସ ମନ୍ଥନ, ପୁନଃ ପୁନଃ ଆବିଷ୍କାର ଓ ନବୋନ୍ମେଷ କୋଭିଡ ପରବର୍ତ୍ତୀ ଜୀବନଶୈଳୀର ପ୍ରମୁଖ ଅଂଶ ହେବ । ଏହା ସହିତ, ପ୍ରାୟ ପ୍ରତ୍ୟେକ କ୍ଷେତ୍ରରେ ଅର୍ଥନୈତିକ ସଂସ୍କାର ହିଁ ଆମ ବିଶ୍ଵକୁ ଶକ୍ତି ପ୍ରଦାନ କରିବ । ଶ୍ରୀ ମୋଦୀ କହିଛନ୍ତି, ଏହା ଇଜ ଅଫ ଲିଭିଙ୍ଗକୁ ସୁନିଶ୍ଚିତ କରିବ ଏବଂ ଗରିବ ଲୋକଙ୍କୁ ସକାରାତ୍ମକ ଭାବେ ପ୍ରଭାବିତ କରିବ। ମହାମାରୀ ସମୟରେ ଶିଳ୍ପ ଓ ଗବେଷଣା ଅନୁଷ୍ଠାନ ମଧ୍ୟରେ ସହଯୋଗରୁ ଅନେକ ନୂଆ ଉଦ୍ଭାବନ ହୋଇଛି । ନୂଆ ବାସ୍ତବିକତାକୁ ଆପଣେଇବାକୁ ହେଲେ ବିଶ୍ଵକୁ ଯଥାର୍ଥ ସମାଧାନ ଖୋଜିବାର ଆବଶ୍ୟକତା ରହିଛି ।
ପ୍ରଧାନମନ୍ତ୍ରୀ କହିଛନ୍ତି, ପାନଆଇଆଇଟିର ସହଯୋଗ ଆତ୍ମନିର୍ଭର ଭାରତ ଅଥବା ସେଲ୍ଫ-ରିଲାଏଣ୍ଟ ଇଣ୍ଡିଆର ସ୍ଵପ୍ନକୁ ସାକାର କରିବାରେ ସହାୟକ ହେବ । ସେ ପ୍ରବାସୀ ଭାରତୀୟଙ୍କୁ ଭାରତର ବ୍ରାଣ୍ଡ ଆମ୍ବାସାଡର ବୋଲି ସମ୍ବୋଧିତ କରି କହିଛନ୍ତି, ସେମାନଙ୍କର ସ୍ଵର ଭାରତର ଦୃଷ୍ଟିକୋଣକୁ ବିଶ୍ଵରେ ସଠିକ ଭାବରେ ଉପସ୍ଥାପନ କରିବ ।
2022 ରେ ପାଳନ ହେବାକୁ ଥିବା ଭାରତର 75 ତମ ସ୍ଵାଧୀନତା ଦିବସ ପାଇଁ, ଶ୍ରୀ ମୋଦୀ ପାନଆଇଆଇଟିକୁ “ଗିଭିଙ୍ଗ ବେକ ଟୁ ଇଣ୍ଡିଆ” ଉପରେ ଏକ ଉଚ୍ଚ ମାନଦଣ୍ତ ସ୍ଥିର କରିବାକୁ ଅନୁରୋଧ କରିଛନ୍ତି । ସେ ଆହୁରି ମଧ୍ୟ କହିଛନ୍ତି ଯେ ଆପଣ ଆପଣଙ୍କ ମତାମତ MyGov ରେ ପ୍ରଦାନ କରିପାରିବେ କିମ୍ବା ଆପଣ ଏହାକୁ ନରେନ୍ଦ୍ର ମୋଦୀ ଆପରେ ସିଧାସଳଖ ମୋ ସହ ସେୟାର କରିପାରିବେ ।
ପ୍ରଧାନମନ୍ତ୍ରୀ କହିଛନ୍ତି ଯେ ନିକଟ ଅତୀତରେ ଭାରତରେ ହ୍ୟାକାଥନ ସଂସ୍କୃତିର ବିକାଶ ହୋଇଛି ଯାହାଦ୍ଵାରା ଆମ ଯୁବପିଢି ଜାତୀୟ ତଥା ଅନ୍ତର୍ଜାତୀୟ ସ୍ତରୀୟ ସମସ୍ୟାର ସମାଧାନ କରିପାରୁଛନ୍ତି । ସେ ଆହୁରି ମଧ୍ୟ କହିଛନ୍ତି ଯେ ସରକାର ଦକ୍ଷିଣ-ପୂର୍ବ ଏସିଆ ଏବଂ ୟୁରୋପର ଅନେକ ଦେଶ ସହ କାମ କରୁଛିନ୍ତି ଯାହାଦ୍ୱାରା ଆମ ଯୁବପିଢିଙ୍କୁ ସେମାନଙ୍କ ଦକ୍ଷତା ପ୍ରଦର୍ଶନ କରିବା ତଥା ବିଶ୍ଵସ୍ତରୀୟ ସର୍ବୋତ୍ତମ ଅଭ୍ୟାସରୁ ଶିକ୍ଷା ପାଇବା ପାଇଁ ଏକ ଅନ୍ତର୍ଜାତୀୟ ପ୍ଲାଟଫର୍ମ ମିଳିଛି । ଭାରତର ବୈଭବ ସମ୍ମିଳନୀ ଆୟୋଜନ ଦ୍ଵାରା ବିଜ୍ଞାନ ଓ ନବସୃଜନ କ୍ଷେତ୍ରର ଉଚ୍ଚମାନର ପ୍ରତିଭାର ଏକତ୍ରିକରଣ ହୋଇଛି । ଏହି ଶିଖର ସମ୍ମିଳନୀ ବିଜ୍ଞାନ ଏବଂ ନବସୃଜନ କ୍ଷେତ୍ରରେ ଭବିଷ୍ୟତ ସହଯୋଗର ପନ୍ଥା ସ୍ଥିର କରିଛି ।
ପ୍ରଧାନମନ୍ତ୍ରୀ କହିଛନ୍ତି ଯେ ଭାରତ ବର୍ତ୍ତମାନ ଏକ ବଡ ପରିବର୍ତ୍ତନର ସାକ୍ଷୀ ହୋଇଛି । ଏହା ପୂର୍ବରୁ ଯେତେବେଳେ ଆଇଆଇଟି ଏରୋ-ସ୍ପେସ ଇଜ୍ଞିନିୟର ଉତ୍ପାଦନ କଲା, ସେତେବେଳେ, ସେମାନଙ୍କୁ ନିୟୋଜିତ କରିବା ପାଇଁ କୌଣସି ଶକ୍ତିଶାଳୀ ଘରୋଇ ଶିଳ୍ପ ଇକୋସିଷ୍ଟମ ନଥିଲା । ଆଜି, ମହାକାଶ କ୍ଷେତ୍ରରେ ଐତିହାସିକ ସଂସ୍କାର ଭାରତୀୟ ପ୍ରତିଭାଙ୍କ ପାଇଁ ମାର୍ଗ ଖୋଲିଛି । ଭାରତର ଅନେକ କ୍ଷେତ୍ରରେ ଅତ୍ୟାଧୁନିକ ଏବଂ ଅଭିନବ କାର୍ଯ୍ୟ ଘଟୁଛି ।
ଆଜି, ବହୁ ସଂଖ୍ୟକ ଆଇଆଇଟି ଆଲୁମିନି ବିଶ୍ଵସ୍ତରରେ ଶିଳ୍ପ କ୍ଷେତ୍ର, ଏକାଡେମିଆ କିମ୍ବା ସରକାରୀ ସ୍ତରରେ ନିଯୁକ୍ତ ଅଛନ୍ତି । ତେଣୁ ସେ ସମସ୍ତ ଉଦୀୟମାନ ପ୍ରତିଭାଙ୍କୁ ବିତର୍କ ଓ ଆଲୋଚନା କରିବା ପାଇଁ ଅନୁରୋଧ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ସାକ୍ଷତ କରିଛନ୍ତି ଆନ୍ତର୍ଜାତୀୟ ଟେଲି ଯୋଗାଯୋଗ ସଂଘର ମହାସଚିବ ଡୋରେନ୍ ବୋଗଡାନ- ମାର୍ଟିନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଅନ୍ତର୍ଜାତୀୟ ଟେଲି ଯୋଗାଯୋଗ ସଂଘର ମହାସଚିବ ଡୋରେନ୍ ବୋଗଡାନ- ମାର୍ଟିନ ଭେଟିଛନ୍ତି । ଏକ ଉନ୍ନତ ତଥା ସ୍ଥାୟୀ ଗ୍ରହ ପାଇଁ ଡିଜିଟାଲ୍ ଜ୍ଞାନକୌଶଳର ଉପଯୋଗ ଉପରେ ଉଭୟ ମାନ୍ୟଗଣ୍ୟ ବ୍ୟକ୍ତି ବିସ୍ତୃତ ଆଲୋଚନା କରିଥିଲେ ।
ସୁଶ୍ରୀ ଡୋରେନ୍ ବୋଗଡାନ- ମାର୍ଟିନଙ୍କ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆଇଟିୟୁ ମହାସଚିବ ଡୋରେନ୍ ବୋଗଡାନ୍-ମାର୍ଟିନଙ୍କୁ ଭେଟି ଆନନ୍ଦିତ । ଏକ ଉନ୍ନତ ତଥା ସ୍ଥାୟୀ ଗ୍ରହ ପାଇଁ ଡିଜିଟାଲ୍ ଜ୍ଞାନକୌଶଳର ଉପଯୋଗ ଉପରେ ଆମର ବ୍ୟାପକ ଆଲୋଚନା ହୋଇଥିଲା ।”
HS
(
ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟ
ଦେଶରେ କୋଭିଡ-19 ମୁକାବିଲାରେ ଜାତୀୟ ଗ୍ରାମାଞ୍ଚଳ ଜୀବିକା ମିଶନ ସ୍ୱୟଂ ସହାୟିକା ଗୋଷ୍ଠୀର ଯୋଗଦାନ
• କରୋନା ସଂକ୍ରମଣକୁ ପ୍ରତିହତ କରିବା ଲାଗି ସ୍ଵୟଂ ସହାୟକ ଗୋଷ୍ଠୀ ମହିଳାମାନେ ସୃଷ୍ଟି କରୁଛନ୍ତି ଜନସଚେତନତା
ସମଗ୍ର ବିଶ୍ଵରେ କରୋନା ମହାମାରୀ ଏକ ସ୍ଵାସ୍ଥ୍ୟଗତ ଜରୁରିକାଳୀନ ଅବସ୍ଥା ସୃଷ୍ଟି କରିଛି । ଆମ ଦେଶରେ ମଧ୍ୟ ଅନେକ ଲୋକଙ୍କ ରକ୍ତ ନମୁନା ପରୀକ୍ଷା କରାଯାଇ ଆବଶ୍ୟକସ୍ଥଳେ ସେମାନଙ୍କୁ ସଙ୍ଗରୋଧରେ ରଖାଯାଉଛି । କୋଭିଡ-19 ସଂକ୍ରମଣର କାରଣ ନିର୍ଦ୍ଧାରଣ କରିବା ତଥା ସେଥିପାଇଁ ଆବଶ୍ୟକ ସ୍ୱାସ୍ଥ୍ୟ ପରିମଳ ଓ ସାମାଜିକ ଦୂରତ୍ଵ ଅପରିହାର୍ଯ୍ୟ ହୋଇପଡିଛି । ଦେଶର ପ୍ରାୟ 63 ଲକ୍ଷ ସ୍ଵୟଂ ସହାୟକ ଗୋଷ୍ଠୀର 690 ଲକ୍ଷ ସଦସ୍ୟ ଦିନ ଦୟାଲ ଅନ୍ତଦ୍ୟୋୟ ଯୋଜନା ଜାତୀୟ ଗ୍ରାମାଞ୍ଚଳ ଜୀବିକା ମିଶନ ଅଧୀନରେ ଦେଶବ୍ୟାପୀ ସଚେତନତାର ବାର୍ତ୍ତା ପ୍ରସାର କରି ଚାଲିଛନ୍ତି । ଏହି ସ୍ଵୟଂ ସହାୟକ ଗୋଷ୍ଠୀଗୁଡିକ ବ୍ୟକ୍ତିଗତ ସ୍ୱାସ୍ଥ୍ୟ ରକ୍ଷା, ସାମାଜିକ ଦୂରତ୍ଵ ଭଳି ଗୁରୁତ୍ୱପୂର୍ଣ୍ଣ ବିଷୟଗୁଡ଼ିକୁ ଦୃଶ୍ୟ ଶ୍ରାବ୍ୟ  ଓ ଅନ୍ୟାନ୍ୟ ସ୍ୱାସ୍ଥ୍ୟ ମାର୍ଗଦର୍ଶିକା ଜରିଆରେ ପ୍ରଚାର ଓ ପ୍ରସାର କରୁଛନ୍ତି । ସ୍ୱାସ୍ଥ୍ୟ ମନ୍ତ୍ରଣାଳୟ ଦ୍ଵାରା ବିଭିନ୍ନ ସଚେତନତା ପ୍ରଚାର ସାମଗ୍ରୀ ରାଜ୍ୟ ଗ୍ରାମାଞ୍ଚଳ ଜୀବିକା ମିଶନକୁ ପ୍ରଦାନ କରାଯାଉଛି । ସେମାନେ ଏହିସବୁ ପ୍ରଚାର ସାମଗ୍ରୀ ଜରିଆରେ ଲୋକମାନଙ୍କ ମଧ୍ୟରେ ସଚେତନତାର ବାର୍ତ୍ତା ପ୍ରଚାର ଓ ପ୍ରସାର କରୁଛନ୍ତି, ବେଳେବେଳେ ସେମାନେ ସାମାଜିକ ଗଣମାଧ୍ୟମର ମଧ୍ୟ ସହାୟତା ନେଉଛନ୍ତି । ସ୍ଵୟଂ ସହାୟକ ଗୋଷ୍ଠୀର ସଦସ୍ୟମାନେ ବଜାରଘାଟ ଓ ସୁଲଭ ବଣ୍ଟନ ଦୋକାନଗୁଡିକରେ ସାମାଜିକ ଦୂରତ୍ଵ ରକ୍ଷାର ବାର୍ତ୍ତା ପ୍ରସାର କରୁଛନ୍ତି । ଏପରିକି ତାମିଲନାଡୁ ରାଜ୍ୟର ପ୍ରତ୍ୟେକ ସୁଲଭ ବଣ୍ଟନ ଦୋକାନରେ ଦୁଇଜଣ ସ୍ଵେଚ୍ଚାସେବୀ ମୁତୟନ ରହୁଛନ୍ତି । ଗ୍ଲୋବ୍ସ ଓ ମାସ୍କ ପିନ୍ଧିବା ସହ ହାତରେ ସାନିଟାଇଜର ବୋତଲ ଧରି ଦୋକାନ ସାମନାରେ ଧାଡିଗୁଡିକ ଯେପରି ଦୂରତା ସମ୍ପନ୍ନ ରହେ ତାହାକୁ ସୁନିଶ୍ଚିତ କରୁଛନ୍ତି । ଏହାଛଡା କୋଭିଡ-19 ଏକ ବୈଶ୍ଵିକ ମହାମାରୀ ଘୋଷିତ ହେବା ପରେ ବିହାରରେ ଜୀବିକା ମିଶନ ସଂକ୍ରମଣ ଯେପରି ଅଧିକା ନ ବ୍ୟାପେ ସେ ସଙ୍କ୍ରାନ୍ତରେ ସଚେତନତାର ବାର୍ତ୍ତାର ପ୍ରଚାର ଆରମ୍ଭ କରିଦେଇଥିଲେ । ଜୀବିକା ଏହାର 1.40 ଲକ୍ଷ ସ୍ଵୟଂ ସହାୟକ ଗୋଷ୍ଠୀ ଜରିଆରେ ହାତଧୁଆ, ପରିମଳ, ସଙ୍ଗରୋଧ ଓ ଏକାନ୍ତବାସ ଭଳି ବିଷୟଗୁଡ଼ିକର ଉପାଦେୟତା ନେଇ ସମାଜରେ ସଚେତନତାର ବାର୍ତ୍ତା ପ୍ରଚାର କରିଥିଲେ । ଜୀବିକା ଏହା ମଧ୍ୟରେ ପ୍ରାୟ 1 ଲକ୍ଷ ଲୋକଙ୍କ ମୋବାଇଲ ନମ୍ବର ଯୋଗାଡକରି ଏହା ଜରିଆରେ କୋଭିଡ-19 ସମ୍ପର୍କିତ ସଚେତନତାର ବାର୍ତ୍ତା ପ୍ରଚାର କରୁଛି ।
ଉତ୍ତରପ୍ରଦେଶ ରାଜ୍ୟ ଗ୍ରାମାଞ୍ଚଳ ଜୀବିକା ମିଶନ “ପ୍ରେରଣା” ପକ୍ଷରୁ ରଙ୍ଗୋଲି ଜରିଆରେ ମୁରୁଜ ପକାଇ ସାମାଜିକ ଦୂରତ୍ଵର ବାର୍ତ୍ତା ପ୍ରଚାର କରାଯାଉଛି । ସମାଜ ଗୋଷ୍ଠୀରେ ଯେପରି ସଂକ୍ରମଣ ନ ବ୍ୟାପେ ସେ ସମ୍ପର୍କିତ ବାର୍ତ୍ତାଗୁଡିକ କାନ୍ଥରେ ଚିତ୍ରାଙ୍କନ ଜରିଆରେ ଲୋକଙ୍କୁ ଅବଗତ କରାଯାଉଛି ।
ଝାଡଖଣ୍ଡ ରାଜ୍ୟ ଗ୍ରାମାଞ୍ଚଳ ଜୀବିକା ମିଶନ ତରଫରୁ ‘ଦିଦି” ହେଲ୍ପ ଲାଇନ ନାମକ ଟେଲିଫୋନ ହେଲ୍ପ ଲାଇନ ଆରମ୍ଭ କରାଯାଇ ଦାଦନ ଶ୍ରମିକମାନଙ୍କୁ ବିଭିନ୍ନ ସମସ୍ୟା ସମ୍ପର୍କରେ ସଚେତନ କରାଯାଉଛି । ଏହାଫଳରେ ଝାଡଖଣ୍ଡରୁ ଅନ୍ୟରାଜ୍ୟକୁ ଯାଇ ସେଠାରେ ଫସି ରହିଥିବା ଶ୍ରମିକମାନଙ୍କୁ ନିଜ ରାଜ୍ୟକୁ ଫେରାଇ ନେବାଲାଗି ସମ୍ପୃକ୍ତ ରାଜ୍ୟର ଅଧିକାରୀମାନଙ୍କ ସହିତ ଯୋଗସୂତ୍ର ରକ୍ଷା କରୁଛନ୍ତି ।
କେରଳର କୁଦୁମ୍ବଶ୍ରୀ ପକ୍ଷରୁ ଗୁଜବ ଜରିଆରେ ଅଯଥା ଲୋକଙ୍କୁ ଆତଙ୍କିତ କରୁଥିବା ନେଇ ସଚେତନ କରାଯାଉଛି । 1.16 ଲକ୍ଷରୁ ଊର୍ଦ୍ଧ୍ଵ ୱାଟ୍ସଅପ ସଦସ୍ୟ ଥିବା କୁଦୁମ୍ବଶ୍ରୀର ସଦସ୍ୟମାନେ ସମାଜକୁ କେବଳ ତଥ୍ୟଭିତ୍ତିକ ସଠିକ ସୂଚନା ପ୍ରଦାନ କରୁଛନ୍ତି ।
ଏହି ସ୍ଵୟଂ ସହାୟକ ଗୋଷ୍ଠୀର ସଦସ୍ୟମାନେ କୋଭିଡ-19 ମହାମାରୀକୁ ରୋକିବା ଦିଗରେ ସଂପୂର୍ଣ୍ଣ ଉତ୍ସର୍ଗୀକୃତ ମନୋଭାବ ନେଇ ସମାଜ ସେବାରେ ଏକ ବଳିଷ୍ଠ ଯୋଗଦାନ କରିପାରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଟିଆଇ ସହ ପ୍ରଧାନମନ୍ତ୍ରୀଙ୍କ ସାକ୍ଷାତକାରର ପ୍ରତିଲେଖ
ନ୍ୟୁଜ ଏଜେନ୍ସି ପିଟିଆଇ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସାକ୍ଷାତକାର ନେଇଛି ।
ପ୍ରଧାନମନ୍ତ୍ରୀ ଏହି ସାକ୍ଷାତକାରର ପ୍ରତିଲେଖ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଏକ୍ସରେ ପୋଷ୍ଟ କରିଛନ୍ତି:
‘ଏଠାରେ ପିଟିଆଇ ନ୍ୟୁଜ ସହ ମୋ ସାକ୍ଷାତକାର ରହିଛି, ଯେଉଁଠି ମୁଁ ବିଭିନ୍ନ ପ୍ରସଙ୍ଗରେ ମୋର ବିଚାରଧାରା ରଖିଛି, ବିଶେଷ ଭାବେ ଭାରତର ଜି-୨୦ ଅଧ୍ୟକ୍ଷତା, ଗ୍ଲୋବାଲ ସାଉଥକୁ ସ୍ୱର ଦେବାରେ ଆମର ପ୍ରୟାସ, ମାନବ କୈନ୍ଦ୍ରୀକ ବିକାଶ ଉପରେ ଗୁରୁତ୍ୱ ଏବଂ ବହୁତ କିଛି ।’
https://www.ptinews.com/news/big-story/transcript-of-pti-s-exclusive-interview-with-prime-minister-narendra-modi/642493.html"
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପରୀକ୍ଷା ପେ ଚର୍ଚ୍ଚା ପାଇଁ ଉତ୍ସାହକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲକ୍ଷ ଲକ୍ଷ ଲୋକଙ୍କ ଉତ୍ସାହକୁ ପ୍ରଶଂସା କରିଛନ୍ତି ଯେଉଁମାନେ ଚଳିତ ବର୍ଷର ପାରୀକ୍ଷା ପେ ଚର୍ଚ୍ଚା ପ୍ରତି ମୂଲ୍ୟବାନ ମତ ସେୟାର କରିଛନ୍ତି । ପରୀକ୍ଷା ପେ ଚର୍ଚ୍ଚାରେ ଅବଦାନ ରଖିଥିବା ଛାତ୍ର, ଅଭିଭାବକ ଏବଂ ଶିକ୍ଷକମାନଙ୍କୁ ମଧ୍ୟ ସେ ଧନ୍ୟବାଦ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଚଳିତ ବର୍ଷର ପରୀକ୍ଷା ପେ ଚର୍ଚ୍ଚା ପ୍ରତି ଉତ୍ସାହ ଅତୁଳନୀୟ । ଲକ୍ଷ ଲକ୍ଷ ଲୋକ ସେମାନଙ୍କର ମୂଲ୍ୟବାନ ଜ୍ଞାନ ଏବଂ ଅଭିଜ୍ଞତା ସେୟାର କରିଛନ୍ତି । ଯୋଗଦାନ କରିଥିବା ସମସ୍ତ ଛାତ୍ର, ଅଭିଭାବକ ଏବଂ ଶିକ୍ଷକମାନଙ୍କୁ ମୁଁ ଧନ୍ୟବାଦ ଜଣାଯାଉଛି ।
୧ ଏପ୍ରିଲରେ କାର୍ଯ୍ୟକ୍ରମକୁ ଅପେକ୍ଷା କରିଛି ।”
The enthusiasm towards this year’s Pariksha Pe Charcha has been phenomenal. Lakhs of people have shared their valuable insights and experiences. I thank all those students, parents and teachers who have contributed.
— Narendra Modi  March 30, 2022
Looking forward to the programme on 1st April. https://t.co/nvXedTvh9F
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ମୋଟ କୋଭିଡ-୧୯ ଟିକାକରଣ ୪୧.୫୪ କୋଟିକୁ ଅତିକ୍ରମ କରିଛି
ସୁସ୍ଥତା ହାର ୯୭.୩୬%କୁ ବୃଦ୍ଧି ପାଇଛି
ଗତ ୨୪ ଘଣ୍ଟା ମଧ୍ୟରେ ୪୨,୦୧୫ ନୂଆ କରୋନା ମାମଲା ଚିହ୍ନଟ ହୋଇଛି
ଭାରତରେ ସକ୍ରିୟ କରୋନା ମାମଲା  ଏବେ ମୋଟ ମାମଲାର ୧.୩୦% ରହିଛି
ଗତ ୩୦ ଦିନ ଧରି ଦୈନିକ ପଜିଟିଭିଟି ହାର  ୩%ରୁ ତଳେ ରହିଛି
ଭାରତରେ ମୋଟ କୋଭିଡ-୧୯ ଟିକାକରଣ ୪୧.୫୪ କୋଟିକୁ ଅତିକ୍ରମ କରିଯାଇଛି । ଆଜି ସକାଳ ୭ଟା ସୁଦ୍ଧା ମିଳିଥିବା ରିପୋର୍ଟ ଅନୁସାରେ ୫୧,୩୬,୫୯୦ ସେସନେରେ ମୋଟ ୪୧,୫୪,୭୨,୪୫୫ ଡୋଜ୍ ଟିକା ଦିଆଯାଇଛି । ଗତ ୨୪ ଘଣ୍ଟା ମଧ୍ୟରେ ୩୪,୨୫,୪୪୬ ଡୋଜ୍ ଟିକା ଦିଆଯାଇଛି ।
|
|
HCWs
|
|
1st Dose
|
|
1,02,75,614
|
|
2nd Dose
|
|
75,96,053
|
|
FLWs
|
|
1st Dose
|
|
1,78,16,402
|
|
2nd Dose
|
|
1,05,07,207
|
|
Age Group 18-44 years
|
|
1st Dose
|
|
12,93,89,636
|
|
2nd Dose
|
|
52,18,414
|
|
Age Group 45-59 years
|
|
1st Dose
|
|
9,86,55,036
|
|
2nd Dose
|
|
3,11,44,936
|
|
Over 60 years
|
|
1st Dose
|
|
7,25,79,524
|
|
2nd Dose
|
|
3,22,89,633
|
|
Total
|
|
41,54,72,455
୨୦୨୧ ଜୁନ ୨୧ ତାରିଖରୁ କୋଭିଡ-୧୯ ଟିକାକରଣର ନୂତନ ପର୍ଯ୍ୟାୟ ଆରମ୍ଭ ହୋଇଛି । ଦେଶବ୍ୟାପୀ କୋଭିଡ-୧୯ ଟିକାକରଣକୁ ବ୍ୟାପକ ଓ ତ୍ୱରାନ୍ୱିତ କରିବାକୁ କେନ୍ଦ୍ର ସରକାର ପ୍ରତିବଦ୍ଧ ।
ଦେଶରେ ମହାମାରୀ ଆରମ୍ଭ ହେବା ପରଠାରୁ ଏ ପର୍ଯ୍ୟନ୍ତ ମୋଟ ୩,୦୩,୯୦,୬୮୭ ଜଣ ଆକ୍ରାନ୍ତ କୋଭିଡ-୧୯ ସଂକ୍ରମଣରୁ ମୁକ୍ତ ହୋଇଛନ୍ତି ଏବଂ ଗତ ୨୪ ଘଣ୍ଟା ମଧ୍ୟରେ ୩୬,୯୭୭ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି । ଏହା ଫଳରେ ମୋଟ ସୁସ୍ଥତା ହାର ୯୭.୩୬% ରହିଛି ଏବଂ ଏହା କ୍ରମେ ଉଦ୍ଧ୍ୱର୍ମୁଖୀ ରହିଛି ।
ଭାରତରେ ଗତ ୨୪ ଘଣ୍ଟାରେ ୪୨,୦୧୫ ଜଣ କରୋନା ଆକ୍ରାନ୍ତ ଚିହ୍ନଟ ହୋଇଛନ୍ତି ।
ଗତ ୨୪ ଦିନ ହେବ ଦେଶରେ ୫୦ ହଜାରରୁ କମ୍ ଦୈନିକ ମାମଲା ଆସୁଛି । ଏହା କେବଳ କେନ୍ଦ୍ର ସରକାର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରମାନଙ୍କ ମିଳିତ ପ୍ରଚେଷ୍ଟାର ଫଳ ।
ଭାରତରେ ଆଜି ସକ୍ରିୟ କରୋନା ମାମଲା ୪,୦୭,୧୭୦ ରହିଛି ଏବଂ ଏହା ଦେଶର ମୋଟ ପଜିଟିଭ ମାମଲାର ୧.୩୦% ।
ଦେଶବ୍ୟାପୀ ଟେଷ୍ଟିଂ ବୃଦ୍ଧି କରାଯାଇଥିବା ବେଳେ ଗତ ୨୪ ଘଣ୍ଟାରେ ୧୮,୫୨,୧୪୦ ଟେଷ୍ଟ କରାଯାଇଛି । ଭାରତରେ ମୋଟ ୪୪.୯୧ କୋଟି ରୁ ଅଧିକ ଟେଷ୍ଟ କରାଯାଇଛି ।
ଏକ ପକ୍ଷରେ ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି କରାଯାଇଥିବା ବେଳେ ଅନ୍ୟ ପକ୍ଷରେ ଅନ୍ୟ ପକ୍ଷରେ ଆଜି ସାପ୍ତାହିକ ପଜିଟିଭିଟି ହାର ୨.୦୯% ଏବଂ ଦୈନିକ ପଜିଟିଭିଟି ହାର ୨.୨୭% ରହିଛି । ଦୈନିକ ପଜିଟିଭିଟି ହାର ଗତ ୩୦ ଦିନ ଧରି ୩% ତଳେ ରହିଛି ଏବଂ ଗତ ୪୪ ଦିନ ଧରି ୫% ତଳେ ରହିଛି ।
SR
(Visitor Counter : 155
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜି-୨୦ ଅଧ୍ୟକ୍ଷତା ପାଇଁ ଭାରତକୁ ସମର୍ଥନ କରିଥିବା ବିଶ୍ୱ ନେତାମାନଙ୍କୁ ପ୍ରଧାନମନ୍ତ୍ରୀଙ୍କ କୃତଜ୍ଞତା ଓ ଧନ୍ୟବାଦ ଜ୍ଞାପନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜି-୨୦ ଅଧ୍ୟକ୍ଷତା ପାଇଁ ଭାରତକୁ ସମର୍ଥନ କରିଥିବାରୁ ଫ୍ରାନ୍ସ ରାଷ୍ଟ୍ରପତି ଇମାନୁଏଲ ମାକ୍ରୋଁଙ୍କୁ ଧନ୍ୟବାଦ ଜଣାଇଛନ୍ତି ।
ଫ୍ରାନ୍ସ ରାଷ୍ଟ୍ରପତିଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି ।
ଜାପାନ ପ୍ରଧାନମନ୍ତ୍ରୀ ଫୁମିଓ କିସିଦାଙ୍କ ଶୁଭେଚ୍ଛା ବାର୍ତ୍ତା ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଶ୍ରୀ ମୋଦୀ ଟ୍ୱିଟ କରିଛନ୍ତି ।
ଭାରତର ଜି-୨୦ ଅଧ୍ୟକ୍ଷତା ପାଇଁ ସ୍ପେନ ପ୍ରଧାନମନ୍ତ୍ରୀ ପେଦ୍ରୋ ସାଞ୍ଚେଜଙ୍କ ଶୁଭେଚ୍ଛା ବାର୍ତ୍ତା ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ମୋଦୀ ତାଙ୍କ ଉଦାର ଶବ୍ଦ ପାଇଁ କୃତଜ୍ଞତା ବ୍ୟକ୍ତ କରିବା ସହ ଟ୍ୱିଟ କରିଛନ୍ତି ।
ୟୁରୋପୀୟ ସଂଘ ସଭାପତି ଚାର୍ଲସ ମିସେଲଙ୍କ ଶୁଭେଚ୍ଛା ବାର୍ତ୍ତା ପ୍ରତ୍ୟୁତ୍ତରରେ ଶ୍ରୀ ମୋଦୀ ତାଙ୍କୁ ଧନ୍ୟବାଦ ଜଣାଇ ଟ୍ୱିଟ କରିଛନ୍ତି ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ଜି-୨୦ ଅଧ୍ୟକ୍ଷତାକୁ ସମର୍ଥନ ପାଇଁ ଆମେରିକା ରାଷ୍ଟ୍ରପତି ଜୋ ବାଇଡେନଙ୍କୁ ଧନ୍ୟବାଦ ଜଣାଇଛନ୍ତି ।
ଆମେରିକା ରାଷ୍ଟ୍ରପତିଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି ।
SR
(